ஆமாம். வேலூரில் மேயர் தேர்தலில் போட்டியிடும் வேட்பாளர்கள2ன் பட்டியலை அதிகாரி வெளியிட்ட போது தேர்தல் விதிமுறைப்படி, அகர வரிசைப்படி பெயர்களை வெளியிட்டுள்ளார். அவ்வாறு வெளியிடும்போது திமுக வேட்பாளரின் பெயர் இராஜேஸ்வரி என்பதால், முதல் பெயராக அமைந்துவிட்டது. ஆனால அதிமுக அமைச்சர் ஒருவர் அதிமுக வேட்பாளரின் பெயரான கார்த்தியாயனி என்று பெயரை முதல் பெயராக அறிவிக்க வேண்டும் என்று வலியுறுத்தி இருக்கிறார். தேர்தல் அதிகாரி தேர்தல் விதிகளை கூறி அகர வரிசையில் தான் போட்டியிடும் வேட்பாளர்களை பட்டியிலிட முடியும் என்று தெரிவிக்க, தொலைபேசியிலேயே அமைச்சருக்கும், தேர்தல் அதிகாரிக்கும் விவாதம் நடந்துள்ளது. அமைச்சரின் உதவியாளர் ஒருவர் நேரில் சென்று அதிகாரியிடம் மிரட்டியிருக்கிறார். அதிமுக ஆட்சியில் தேர்தல் அதிகாரிகள் எந்த அளவுக்கு அமைச்சர்களாலும், அவர்களின் உதவியாளர்களாலும் மிரட்டப்படுகிறார்கள் என்பதற்கு இதுவும் ஒரு உதாரணமாகும்.